Legal Document

Category: 39

Text:
15. ΠΡΟΕΔΡΙΚΟ ΔΙΑΤΑΓΜΑ υπ' αριθ. 100 της 13/18 Μαρτ. 1991 (ΦΕΚ Α' 44) Ρυθμίσεις θεμάτων Πυροσβεστικού Σώματος. Εχοντας υπόψη: 1.Τις διατάξεις της παρ. 1 εδάφ. στ, ζ, η και θ του άρθρ. 11 του Νόμ. 1481/1984 «Οργανισμός Υπουργείου Δημόσιας Τάξης» (Α' 152) όπως το άρθρο αυτό αντικαταστάθηκε από την παρ. 1 του άρθρ. 1 του Νόμ. 1590/1986. 2.Τις διατάξεις της παρ. 2 του άρθρ. 1 του Νόμ. 1590/1986 (Α' 49). 3.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α' 51). 4.Την 100/1991 γνωμοδότηση του Συμβουλίου της Επικρατείας ύστερα από πρόταση του Υπουργού Δημόσιας Τάξης, αποφασίζουμε: Άρθρ.1.-Ο προβλεπόμενος από το άρθρ. 4 του Π.Δ. 365/1990 (Α' 144) ειδικός διαγωνισμός μετατίθεται για το έτος 1991. «Άρθρ.2.-Δύνανται οι Υποδιοικητές των Υποδιοικήσεων Πυροσβεστικών Υπηρεσιών Αθηνών, Πειραιώς και Θεσσαλονίκης καθώς και οι Τμηματάρχες των Τμημάτων Πυρασφαλείας και οι Προϊστάμενοι των Γραφείων Ανακριτικού των Υπηρεσιών αυτών να υπογράφουν «με εντολή Διοικητού» έγγραφα αρμοδιότητας των Τμημάτων και των Γραφείων αυτών». Το άρθρ. 2 αντικαταστάθηκε ως άνω από το άρθρ. 3 του Π.Δ. 359/16 - 24 Νοεμ. 1992 (ΦΕΚ Α' 179), κατωτ. αριθ. 19. Άρθρ.3.-Οι εξερχόμενοι από το Τμήμα Ανθυποπυραγών της Πυροσβεστικής Σχολής τοποθετούνται στις Υπηρεσίες του Σώματος με απόφαση του Αρχηγού ύστερα από γνώμη του Ανώτερου Συμβουλίου του Πυροσβεστικού Σώματος. Σελ.270,802(δ) Τεύχος 1173-Σελ. 2 124